แบงก์โน้ตส์
ม่ายหวาย
17 ก.พ. 2555

ม่ายหวาย
โดย..ทีมข่าวการเงิน
ไม่ค่อยลงทุนเท่าไร สำหรับเทคนิคการเรียกนักข่าวให้ช่วยกระจายข่าวถึงนายกรัฐมนตรี ยิ่งลักษณ์ ชินวัตร ปูให้ช่วยขับเคลื่อนกฎหมายสำคัญ
หลังคณะกรรมการร่วมภาคเอกชน 4 สถาบัน ทั้งสมาคมธนาคารไทย สภาอุตสาห กรรมแห่งประเทศไทย สภาหอการค้าแห่งประเทศไทย และสมาคมบริษัทจัดการลงทุน ออกมาร้อนรนกังวลถึงกฎหมายฟอกเงินและกฎหมายต่อต้านการก่อการร้ายที่ยังไม่ไปไหน และประเทศไทยก็อยู่ในกลุ่มประเทศสีเทา 
ใกล้จะอยู่ในกลุ่มสีดำที่จะถูกเฝ้าระวังการทำธุรกรรมการเงินเป็นพิเศษ 
กกร.แค่หวังเรียกสื่อมวลชนมาช่วยส่งข่าวให้ถึงหูนายกฯ ว่าควรเทกแอ็กชันเรื่องนี้ ออกมาพูดว่า จะทำอย่างไรกับกฎหมายฉบับนี้ที่ยังไม่ได้เข้าสภาเลยพี่น้องเอ้ย
แต่พอถามรายละเอียดลึกถึงว่า ต้นทุนเพิ่มยังไง ด้านไหน ผลกระทบที่เห็นเป็นรูปธรรม ผู้แทนสมาคมธนาคารไทยกลับกลัวตัวงอเป็นกุ้ง นามบัตรก็ไม่ให้ 
แล้วจะเขียนรายละเอียดอย่างไร ไม่น่ารักซะเลย